Մինչ հոդվածի առանձին կետերի մասին խոսելը, միանգամից արձանագրենք, որ Մարուքյանի հոդվածը թիկունքից հարված է ոչ միայն պայքարին, այլ՝ նաև հենց «Ելք» դաշինքին։ Այն ոչ միայն հակաժողովրդավարական է, այլ առաջին հերթին հենց ժողովրդավարական առանձին տարրերի ձևախեղված մեկնաբանության միջոցով կանաչ լույս է վառում Սերժ Սարգսյանի իշխանության հավերժացման համար։ Հոդվածին վերագրվող հակաժողովրդավարական եզրույթը կարող է տարակուսանք առաջացնել, քանի որ հեղինակը գրծվածքի մեջ շեշտադրված կերպով խոսում է ժողովրդավարական առանձին դրսևորումների անհրաժեշտության մասին։ Բայց ժողովրդավարությունը չի կարող կտրված լինել իր ամբողջական բովանդակությունից և դրսևորվել հատվածային ու մասնակի կերպով։